
PARLAMENTUL ROMÂNIEI
CAMERA DEPUTAŢILOR 
	Comisia pentru agricultură, silvicultură, industrie alimentară şi servicii  specifice
	
	                          Bucureşti, 27.06.2007
                         Nr.24/348


RAPORT

asupra propunerii legislative pentru modificarea Ordonanţei de urgenţă a Guvernului nr.49/2006 pentru modificarea şi completarea unor acte normative care reglementează identificarea şi înregistrarea ecvinelor şi constituirea unei baze de date pentru acestea

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond, în procedură de urgenţă, cu propunerea legislativă pentru modificarea Ordonanţei de urgenţă a Guvernului nr.49/2006 pentru modificarea şi completarea unor acte normative care reglementează identificarea şi înregistrarea ecvinelor şi constituirea unei baze de date pentru acestea, transmisă cu adresa nr.P.l. x 476 din 18 iunie 2007 şi înregistrată sub nr.24/327/18.06.2007. 

La întocmirea raportului, Comisia a avut în vedere avizul favorabil al Consiliului Legislativ şi punctul de vedere negativ al Guvernului.
Propunerea legislativă are ca obiect modificarea Legii zootehniei nr.72/2002, cu modificările şi completările ulterioare, precum şi completarea Legii calului nr.389/2005, cu modificările şi completările ulterioare.  
Propunerea legislativă pentru modificarea Ordonanţei de urgenţă a Guvernului nr.49/2006 pentru modificarea şi completarea unor acte normative care reglementează identificarea şi înregistrarea ecvinelor şi constituirea unei baze de date pentru acestea face parte din categoria legilor organice, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul  Töke István  - secretar de stat în cadrul Ministerului Agriculturii  şi Dezvoltării Rurale.

La lucrările comisiei au fost prezenţi 27 de deputaţi, din totalul de 27 de deputaţi membri ai comisiei.

Raportul Comisiei a fost adoptat în unanimitate, în şedinţa din  25 iunie 2007.

Propunerea legislativă a fost respinsă de Senat în şedinţa din 13 iunie 2007.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări  a proiectului de lege. 

I. Amendamente admise
În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text iniţial
	Text Senat
	Text propus de Comisie

(autorul amendamentului)
	Motivarea amendamentelor

	0
	1
	2
	3
	4

	1. 
	Titlul legii

LEGE

pentru modificarea Ordonanţei de urgenţă a Guvernului nr.49/2006 pentru modificarea şi completarea unor acte normative care reglementează identificarea şi înregistrarea ecvinelor şi constituirea unei baze de date pentru acestea

 
	_________________
	Titlul legii 
 LEGE

pentru modificarea Legii zootehniei nr.72/2002, precum  şi pentru completarea Legii calului  nr.389/2005

Deputat PSD _ Vasile Mocanu 

Deputat PSD – Ioan Stan 

	 Pentru respectarea normelor de tehnică legislativă. 

	2. 
	ARTICOL UNIC. – Ordonanţa de urgenţă a Guvernului nr.49/2006 pentru modificarea şi completarea unor acte normative care reglementează identificarea şi înregistrarea ecvinelor şi constituirea unei baze de date pentru acestea, publicată în Monitorul Oficial al României, Partea I, nr. 566   din 30 iunie 2006, aprobată cu modificări şi completări Prin Legea nr.514/2006, se modifică după cum urmează:


	________________
	Art.I.  – Legea zootehniei nr.72/2002, publicată în Monitorul Oficial al României, Partea I, nr.72 din 31 ianuarie 2002, cu modificările şi completările ulterioare, se modifică după cum urmează:
Deputat UDMR – Atilla Kelemen 

Deputat UDMR – Csaba Szekely 
	Pentru respectarea normelor de tehnică legislativă. 

	3. 
	1. La articolul III punctul 1, articolul 291 va avea următorul cuprins:

      „Art.291 – (1) Realizarea acţiunilor pentru identificarea şi înregistrarea ecvinelor se face de către Autoritatea Hipică Naţională, prin departamentele teritoriale şi direcţiile sanitar-veterinare si pentru siguranţa alimentelor judeţene şi a municipiului Bucureşti, prin medicii veterinari zonali şi concesionari.

       (2) Procedura şi modul de identificare şi înregistrare a ecvinelor se stabilesc prin ordin comun al ministrului agriculturii, pădurilor şi dezvoltării rurale şi al preşedinţilor Autorităţii Naţionale Sanitare Veterinare şi pentru Siguranţa Alimentelor şi Autorităţii Hipice Naţionale.”


	________________
	1. Articolul 291 va avea următorul cuprins:
    „Art.291 – (1) Realizarea acţiunilor pentru identificarea şi înregistrarea ecvinelor se face de către Autoritatea Hipică Naţională, prin departamentul central şi centrele sale regionale cu personalul propriu.

(2) Procedura şi modul de identificare şi înregistrare a ecvinelor se stabilesc prin ordin  al ministrului agriculturii   şi dezvoltării rurale.”
Deputat UDMR – Atilla Kelemen 
Deputat UDMR – Csaba Szekely 
	Pentru a nu fragmenta responsabilitatea.

	4. 
	2. La articolul III punctul 1, alineatele (2), (5) şi (6) ale articolului 292 vor avea următorul cuprins:

     „(2) Baza de date prevăzută la alin.(1) este proprietate publică a statului administrată de Autoritatea Hipică Naţională.

....................................................
      (5) Finanţarea acţiunilor necesare realizării obiectivelor prevăzute la alin.(1) şi la alin.(1) al art.291 se asigură de la bugetul de stat prin bugetul Ministerului Agriculturii, Pădurilor şi Dezvoltării Rurale.

      (6) Agenţia Naţională pentru Ameliorare şi reproducţie în Zootehnie <Prof. G. K. Constantinescu> va preda  Autorităţii Hipice Naţionale softul, microcipurile, cititoarele pentru microcipuri, formularele şi paşapoartele pentru ecvine, după achiziţionare.”


	_______________
	2. Alineatele (2), (5) şi (6) ale articolului 292 vor avea următorul cuprins:

Alin.(2) – Nemodificat

……………………………………… 

5) Finanţarea acţiunilor necesare realizării obiectivelor prevăzute la alin.(1), precum şi celor prevăzute la alin.(1) al art.291 se asigură de la bugetul de stat prin bugetul Ministerului Agriculturii şi Dezvoltării Rurale.
Alin.(6) – Nemodificat

Deputat UDMR – Atilla Kelemen 

Deputat UDMR – Csaba Szekely
	Pentru corectitudinea redactării. 



	5. 
	
	
	Art.II. – Legea calului nr.389/2005, publicată în Monitorul Oficial al României, Partea I, nr.9 din 5 ianuarie 2006, cu modificările şi completările ulterioare, se completează după cum urmează:

Deputat UDMR – Atilla Kelemen 

Deputat UDMR – Csaba Szekely
	

	6. 
	3. La articolul V punctul 8, după alineatul (3) se introduce un nou alineat, aliniatul (31) cu următorul cuprins:

     „(31) Cheltuielile ocazionate de lucrările de calificare şi clasare executate de Comisia Naţională de Clasare şi Evaluare a Cabalinelor se vor deconta de către deţinătorii de cabaline.”

	__________________
	1. După alineatul (3) al articolului 341 se introduc două noi alineate, alin.(31) şi (32) cu următorul cuprins:
     „(31) Cheltuielile ocazionate de lucrările de calificare şi clasare executate de Comisia Naţională de Clasare şi Evaluare a Cabalinelor se suportă de către deţinătorii de cabaline.”
„(32) Autoritatea Hipică Naţională stabileşte condiţiile privind menţinerea în efectiv a tineretului cabalin provenit din Herghelia Naţională care se aprobă prin ordin al Ministerului Agriculturii  şi Dezvoltării Rurale şi se publică în Monitorul Oficial.”
Deputat UDMR – Atilla Kelemen 

Deputat UDMR – Csaba Szekely
	Pentru corectitudinea redactării.

Pentru a avea un control riguros.

	7. 
	4. La Anexa nr.2 articolul 2 va avea următorul cuprins:
    „Art.2. – Autoritatea este înfiinţată în vederea organizării şi coordonării activităţii de identificare, înregistrare, monitorizare şi ameliorare a raselor de cabaline.” 


	________________
	2. La Anexa nr.2, după articolul 1, se introduce un nou articol,  art. 11, cu următorul cuprins:  
    „Art.11. – Autoritatea este înfiinţată în vederea organizării şi coordonării activităţii de identificare, înregistrare, monitorizare şi ameliorare a raselor de cabaline.” 

Deputat UDMR – Atilla Kelemen 

Deputat UDMR – Csaba Szekely
	Pentru respectarea normelor de tehnică legislativă.

	8. 
	5. La Anexa nr.2, articolul 4, litera i) va avea următorul cuprins:

     „i) coordonarea activităţii de identificare, înregistrare, monitorizare şi ameliorare a raselor de cabaline;”


	_________________
	3. La Anexa nr.2, la articolul 4, după litera h) se introduce o nouă literă, lit.h1 cu următorul cuprins:

     „h1) coordonarea activităţii de identificare, înregistrare, monitorizare şi ameliorare a raselor de cabaline;”

Deputat UDMR – Atilla Kelemen 

Deputat UDMR – Csaba Szekely

	Pentru respectarea normelor de tehnică legislativă.


Comisia a propus aprobarea proiectului cu  27  voturi pentru,  0 voturi împotrivă şi 0 abţineri.
PREŞEDINTE,



 



SECRETAR,





Dr. Atilla KELEMEN     





Vasile MOCANU

  
Întocmit: Consilier dr.Anton Păştinaru

